CELEX: C2007/211/77
Language: hu
Date: 2007-09-08 00:00:00
Title: T-236/07. sz. ügy: 2007. július 4-én benyújtott kereset – Németországi Szövetségi Köztársaság kontra Bizottság

8.9.2007   
            
            
               HU
            
            
               Az Európai Unió Hivatalos Lapja
            
            
               C 211/41
            
         2007. július 4-én benyújtott kereset – Németországi Szövetségi Köztársaság kontra Bizottság
   (T-236/07. sz. ügy)
   (2007/C 211/77)
   Az eljárás nyelve: német
   Felek
   
      Felperes: Németországi Szövetségi Köztársaság (képviselők: M. Lumma és J. Möller meghatalmazottak)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a tagállami kifizető ügynökségek az Európai Mezőgazdasági Orientációs és Garanciaalap (EMOGA) Garanciarészlege által a 2006-os pénzügyi évre vonatkozóan finanszírozott kiadásokat érintő számláinak elszámolásáról szóló, 2007. április 27-i C(2007) 1901 végleges bizottsági határozatot az 1 750 616,27 eurós összegnek a felperesre való terhelése tekintetében;
            
         
               —
            
            
               az Elsőfokú Bíróság a Bizottságot kötelezze a költségek viselésére.
            
         Jogalapok és fontosabb érvek
   A felperes vitatja a tagállami kifizető ügynökségek az Európai Mezőgazdasági Orientációs és Garanciaalap (EMOGA) Garanciarészlege által a 2006-os pénzügyi évre vonatkozóan finanszírozott kiadásokat érintő számláinak elszámolásáról szóló, 2007. április 27-i C(2007) 1901. számú bizottsági határozatot, és kéri annak megsemmisítését annyiban, amennyiben az a be nem hajtható export-visszatérítések felét a felperesre terheli.
   A felperes keresetének alátámasztására azzal érvel, hogy az alperes az 1290/2005/EK rendelet (1) 32. cikkének (5) bekezdése alapján a pénzügyi következmények 50 %-os átalányösszegének viselését tévesen alkalmazta. A felperes szerint ez a rendelkezés nem alkalmazandó azokban az esetekben, amelyeket az 595/91/EGK rendelet (2) 5. cikkének (2) bekezdése alapján bejelentettek.
   Másodszor a felperes előadja, hogy az alperes a vitatott esetek némelyikében a gondos ügyintézés elvét megsértette azáltal, hogy az 1995. május 4-i jegyzőkönyvben foglalt egyoldalú nyilatkozatához való saját kötöttségét megsértette.
   
      (1)  A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL L 209., 1. o.).
   
      (2)  A közös agrárpolitika finanszírozása keretében történt szabálytalanságokról és tévesen kifizetett összegek behajtásáról, továbbá egy információs rendszer e téren történő létrehozásáról, valamint a 283/72/EGK rendelet hatályon kívül helyezéséről szóló, 1991. március 4-i 595/91/EGK tanácsi rendelet (HL L 67., 11. o.; magyar nyelvű különkiadás 3. kötet, 11. fejezet, 171. o.).